title: 2007/479/EB: 2007 m. birželio 25 d. Komisijos sprendimas dėl Belgijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise

text:
10.7.2007

               LT

               Europos Sąjungos oficialusis leidinys

               L 180/24

      KOMISIJOS SPRENDIMAS

   2007 m. birželio 25 d.
   dėl Belgijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise
   (2007/479/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos direktyvą 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (1) ir ypač į jos 3a straipsnio 2 dalį,
   atsižvelgdama į remiantis Direktyvos 89/552/EEB 23a straipsniu įsteigto komiteto nuomonę,
   kadangi:

               (1)

               2003 m. gruodžio 10 d. laišku Belgija pranešė Komisijai apie priemones, kurių imsis remdamasi Direktyvos 89/552/EEB 3a straipsnio 1 dalimi.

               (2)

               Komisija per tris mėnesius nuo šio pranešimo gavimo patikrino, ar šios priemonės neprieštarauja Bendrijos teisei, ypač atsižvelgiant į šių priemonių proporcingumą ir nacionalinės konsultavimosi procedūros skaidrumą.

               (3)

               Svarstydama priemones Komisija atsižvelgė į turimus Belgijos žiniasklaidos apžvalgos duomenis.

               (4)

               Buvo aiškiai ir skaidriai sudarytas į Belgijos priemones įtrauktų visuomenei didelę svarbą turinčių įvykių sąrašas bei Belgijoje pradėta išsami konsultacija.

               (5)

               Komisija įsitikino, kad Belgijos priemonių sąraše nurodyti įvykiai atitinka bent jau du iš toliau nurodytų kriterijų, kurie laikomi patikimais visuomenei svarbių įvykių rodikliais: i) ypatingas visuotinis atgarsis valstybėje narėje, o ne vien tik reikšmingas įvykis tiems, kurie paprastai domisi aptariama sporto šaka ar veikla, ii) bendrai pripažįstama išskirtinė kultūrinė reikšmė valstybės narės gyventojams, visų pirma kaip kultūrinės tapatybės katalizatoriaus, iii) nacionalinės komandos dalyvavimas aptariamame įvykyje vykstant tarptautinės reikšmės varžyboms ar turnyrui ir iv) įvykis tradiciškai transliuojamas nemokamos televizijos ir sulaukiantis didelio žiūrovų dėmesio.

               (6)

               Didelė dalis Belgijos priemonėse nurodytų įvykių, įskaitant vasaros ir žiemos olimpines žaidynes, Pasaulio taurės finalus ir Europos futbolo čempionato finalų rungtynes (vyrų), yra įvykiai, kurie tradiciškai laikomi visuomenei itin svarbiais, kaip aiškiai nurodyta Direktyvos 97/36/EB 18 konstatuojamojoje dalyje. Šie įvykiai turi ypatingą visuotinį atgarsį Belgijoje, kadangi yra ypač populiarūs plačiojoje visuomenėje, o ne tik tarp tų, kurie paprastai domisi sporto įvykiais.

               (7)

               Kadangi Belgijos vyrų futbolo taurės finalinės rungtynės rengiamos tam, kad jose varžytųsi du geriausi Belgijos klubai ir laimėtojas būtų apdovanotas prizu (taure), šios rungtynės yra populiaresnės už įprastus sporto renginius ir todėl turi ypatingą visuotinį atgarsį Belgijoje.

               (8)

               Sąraše nurodyti su futbolu susiję įvykiai, kuriuose dalyvauja nacionalinės komandos, turi ypatingą visuotinį atgarsį Belgijoje, kadangi suteikia Belgijos komandoms progą reklamuoti Belgijos futbolą tarptautiniu lygiu.

               (9)

               Čempionų lygos ir UEFA taurės finalų ir pusfinalių rungtynės turi ypatingą visuotinį atgarsį Belgijoje dėl futbolo populiarumo Belgijoje ir šių rungtynių, kurias žiūri ir plačioji visuomenė, o ne tik sportu besidomintys žmonės, prestižo.

               (10)

               Plento dviračių sportas Belgijoje yra populiari sporto šaka. Svarbiausių pasaulyje dviračių sporto rungtynių Tour de France (vyrų) dalis vyksta Belgijoje. Belgijos vyrų plento dviračių sporto čempionatas turi ypatingą visuotinį atgarsį Belgijoje, kadangi jis užbaigia profesionalų dviračių sporto sezoną, kurį stebi plačioji visuomenė ir Belgijos žiniasklaida. Kiti sąraše nurodyti dviračių sporto įvykiai turi ypatingą visuotinį atgarsį Belgijoje dėl dažno sėkmingo Belgijos dalyvių pasirodymo tarptautiniu lygiu. Be to, sąraše nurodyti tarptautiniai Belgijoje vykstantys dviračių sporto įvykiai suteikia galimybę garsinti pačią Belgiją.

               (11)

               Mémorial Van Damme, Golden League dalis, turi ypatingą visuotinį atgarsį Belgijoje, kadangi tai yra aukšto lygio tarptautinis atletikos įvykis, kuris Belgijoje organizuojamas įžymiam Belgijos atletui atminti ir kuris, rengiamas derinant sportą ir muziką, labai populiarus plačiojoje visuomenėje.

               (12)

               Išvardyti Pasaulio lengvosios atletikos čempionatų etapai, kuriuose dalyvauja Belgijos sportininkai, turi ypatingą visuotinį atgarsį Belgijoje, kadangi Belgijos atletams suteikia galimybę varžytis tarptautiniu lygiu.

               (13)

               Belgijos Formulės-1 Grand Prix turi ypatingą visuotinį atgarsį, kadangi garsina ypač gražią lenktynių trasą Belgijoje, šalies nacionalinį pasididžiavimą.

               (14)

               Išvardyti teniso turnyrai, kuriuose dalyvauja šalies sportininkai arba komandos, turi ypatingą visuotinį atgarsį Belgijoje dėl sėkmingo Belgijos tenisininkų žaidimo tarptautiniu lygiu.

               (15)

               Karalienės Elžbietos muzikinio konkurso finalas turi išskirtinę kultūrinę reikšmę kaip Belgijos kultūrinės tapatybės katalizatorius dėl svarbaus karalienės Elžbietos ir jos vyro karaliaus Alberto indėlio į Belgijos istoriją bei dėl šio kultūros įvykio ypač aukšto lygio ir pasaulinės reikšmės.

               (16)

               Išvardytus įvykius, įskaitant tuos, kuriuos reikia laikyti nedalomais, o ne savarankiškų įvykių seką, tradiciškai transliavo nemokama televizija ir jie sulaukė didelio televizijos žiūrovų dėmesio. Jei išskirtiniais atvejais nėra duomenų apie įvykio pritraukiamos auditorijos mastą (Europos futbolo čempionato finalų rungtynės), įvykis į sąrašą įtraukiamas remiantis jo bendrai pripažįstama išskirtine kultūrine reikšme Belgijos gyventojams dėl jo svarbaus indėlio į tautų tarpusavio supratimą ir futbolo svarbą visai Belgijos visuomenei bei nacionaliniam pasididžiavimui, kadangi suteikia galimybę geriausiems Belgijos sportininkams sėkmingai dalyvauti šiose svarbiose tarptautinėse varžybose.

               (17)

               Belgijos priemonės yra proporcingos idant pateisintų nukrypimą nuo pagrindinės ES sutartyje nustatytos laisvės teikti paslaugas remiantis svarbiausia priežastimi – visuomenės interesu – užtikrinti visuomenei jai labai svarbių įvykių transliavimą.

               (18)

               Belgijos priemonės neprieštarauja EB konkurencijos taisyklėms, kadangi išvardytiems įvykiams transliuoti reikalavimus atitinkančio transliuotojo apibrėžtis grindžiama objektyviais kriterijais, sudarančiais sąlygas faktinei ir galimai konkurencijai dėl teisių transliuoti šiuos įvykius įgijimo. Be to, išvardytų įvykių skaičius nėra toks neproporcingas, kad iškreiptų konkurenciją į vartotojus orientuotos nemokamos televizijos ir mokamos televizijos rinkose.

               (19)

               Kai Komisija informavo kitas valstybes nares apie Belgijos priemones ir pasikonsultavo su remiantis Direktyvos 89/552/EEB 23a straipsniu įsteigtu komitetu, Švietimo ir kultūros generalinis direktorius 2004 m. balandžio 7 d. laišku pranešė Belgijai apie tai, kad Europos Komisija neketina prieštarauti priemonėms, apie kurias buvo pranešta.

               (20)

               Belgijos priemones Flandrijos bendruomenė priėmė 2004 m. gegužės 28 d., o prancūzų bendruomenė – 2004 m. birželio 8 d.

               (21)

               Šios priemonės buvo paskelbtos Europos Sąjungos oficialiojo leidinio C serijoje (2) vadovaujantis Direktyvos 89/552/EEB 3a straipsnio 2 dalimi.

               (22)

               Remiantis Pirmosios instancijos teismo nutartimi byloje T-33/01 Infront WM prieš Komisiją, pripažinimas, kad vadovaujantis Direktyvos 89/552/EEB 3a straipsnio 1 dalimi nustatytos priemonės neprieštarauja Bendrijos teisei, prilygsta sprendimui, kaip apibrėžta EB sutarties 249 straipsnyje, kurį turi priimti Komisija. Taigi, šiuo Komisijos sprendimu reikia pripažinti, kad priemonės, apie kurias pranešė Belgija, neprieštarauja Bendrijos teisei. Priemonės, kurias galutinai nustatė Belgija ir kurios yra nurodytos šio sprendimo priede, turėtų būti skelbiamos Oficialiajame leidinyje remiantis Direktyvos 89/552/EEB 3a straipsnio 2 dalimi,

         NUSPRENDĖ:
   1 straipsnis
   Priemonės, apie kurias Belgija 2003 m. gruodžio 10 d. pranešė Komisijai remdamasi Direktyvos 89/552/EEB 3a straipsnio 1 dalimi ir kurios skelbiamos 2005 m. birželio 29 d. Europos Sąjungos oficialiajame leidinyje C 158, neprieštarauja Bendrijos teisei.
   2 straipsnis
   Priemonės, kurias galutinai nustatė Belgija ir kurios yra nurodytos šio sprendimo priede, skelbiamos Oficialiajame leidinyje remiantis Direktyvos 89/552/EEB 3a straipsnio 2 dalimi.

      Priimta Briuselyje, 2007 m. birželio 25 d.

            Komisijos vardu

         Viviane REDING

            Komisijos narė

      (1)  OL L 298, 1989 10 17, p. 23. Direktyva su pakeitimais, padarytais Europos Parlamento ir Tarybos direktyva 97/36/EB (OL L 202, 1997 7 30, p. 60).

      (2)  OL C 158, 2005 6 29, p. 13.

      PRIEDAS
      Skelbiama pagal Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 2 dalį
      Belgijos nustatytos priemonės, kurios turi būti skelbiamos remiantis Direktyvos 89/552/EEB 3a straipsnio 2 dalimi, yra pateiktos šiose ištraukose iš atitinkamai Flandrijos ir prancūzų bendruomenių priimtų ir Moniteur Belge paskelbtų priemonių:

                  —

                  prancūzų bendruomenės 2003 m. vasario 27 d. dekretas dėl radiotransliavimo (MB Nr. 137, 2003 4 17) ir 2004 m. birželio 8 d.. nutarimas (MB Nr. 318, 2004 9 6);

                  —

                  Flandrijos bendruomenės 1995 m. sausio 25 d. dekretas (DCFL Nr. 1995-01-25/38) ir 2004 m. gegužės 28 d. nutarimas (MB Nr. 295, 2004 8 19).

            Suvestinė didelę svarbą Belgijai turinčių įvykių sąrašo redakcija paskelbta 2003 m. lapkričio 28 d. sudarytame prancūzų ir Flandrijos bendruomenių susitarime:
      PRANCŪZŲ BENDRUOMENĖ

         „1.   Dekretas dėl radiotransliavimo
         […]
         4 straipsnis 1 dalis
         Pasikonsultavusi su CSA, vyriausybė gali sudaryti įvykių, kuriuos mano esant didelės svarbos prancūzų bendruomenei, sąrašą. Televizijos transliavimo paslaugų teikėjas ar RTBF negali turėti išskirtinių teisių į šiuos įvykius, jei didelė šios bendruomenės dalis dėl to negalėtų laisvai susipažinti su šiais įvykiais per televiziją.
         Vyriausybė nustato, ar šie įvykiai turi būti transliuojami tiesiogiai ar netiesiogiai, ištisai ar ištraukomis.
         4 straipsnis 2 dalis
         Įvykis laikomas turinčiu didelę svarbą prancūzų bendruomenei, jei jis atitinka bent du toliau išvardytus kriterijus:

                     1)

                     Įvykis turi ypatingą atgarsį visoje prancūzų bendruomenėje, o ne tik toje jos dalyje, kuri domisi tokiais įvykiais;

                     2)

                     Prancūzų bendruomenės auditorija visiškai pripažįsta kultūrinę įvykio svarbą, kai įvykis yra bendruomenės kultūrinio identiteto katalizatorius;

                     3)

                     Asmuo ar nacionalinė rinktinė dalyvauja atitinkamame įvykyje, vykstančiame svarbių varžybų ar svarbaus tarptautinio renginio metu;

                     4)

                     Teleradiotransliacijos tarnyba įvykį tradiciškai retransliuoja į prancūzų bendruomenei laisvai prieinamą programą, toks įvykis sutraukia didelę auditoriją.

               Pasikonsultavusi su CSA, vyriausybė nustato taisykles, kuriomis remiantis prieš tai išvardyti įvykiai turi būti prieinami.
         4 straipsnis 3 dalis
         Laikoma, kad televizijos programa yra laisvai prieinama, jei ji transliuojama prancūzų kalba ir gali būti matoma 90 % būstų, kuriuose instaliuota teleradiotransliacijos paslaugų priėmimo įranga, esančių prancūziškai kalbančiame ir dvikalbiame Briuselio miesto regionuose. Be mokesčio už technines sąnaudas, priėmimas negali būti apmokestintas jokiu kitu mokesčiu, išskyrus bazinį abonentinį paslaugos priėmimo kabeliu mokestį.
         4 straipsnis 4 dalis
         Televizijos transliavimo paslaugų teikėjai ir RTBF nesinaudoja išskirtinėmis teisėmis, gautomis po 1997 m. liepos 30 d., jei taip didelei Europos Sąjungos valstybės narės auditorijos daliai atimama galimybė per televiziją laisvai sužinoti apie didelę svarbą turinčius įvykius, kurių sąrašas buvo paskelbtas Europos Bendrijų oficialiajame leidinyje.
         Teikėjai laikosi prie paskelbus minėtus sąrašus nustatytų ypatingų sąlygų, kurios susijusios su tiesioginiu, netiesioginiu, ištisiniu ar daliniu transliavimu.
         2.   Nutarimas, kuriuo nustatomi didelę svarbą turintys įvykiai ir jų transliavimo taisyklės
         1 straipsnis
         Šiuo nutarimu nustatytose ribose prancūzų bendruomenės susipažinimas su įvykiais užtikrinamas juos transliuojant tiesiogiai, netiesiogiai, ištisai arba dalimis, vadovaujantis prie šio nutarimo pridedamu priedu.
         2 straipsnis
         Prancūzų bendruomenės televizijos transliavimo paslaugų teikėjas, ketinantis pasinaudoti suteikta išskirtine didelės svarbos įvykio retransliavimo teise, privalo jį transliuoti naudodamas laisvai prieinamą televizijos programą ir vadovaudamasis prie šio nutarimo pridedamu priedu.
         3 straipsnis
         Suteikus tiesioginio ištisinio transliavimo teisę, televizijos transliavimo paslaugų teikėjas gali atidėti įvykio transliavimą per laisvai prieinamą televizijos kanalą tokiais atvejais:

                     —

                     įvykis vyksta tarp vidurnakčio ir 8 valandos ryto Belgijos laiku;

                     —

                     įvykis vyksta paprastai šio teikėjo transliuojamos žinių laidos metu;

                     —

                     įvykis susideda iš kelių tuo pačiu metu vykstančių dalių.

               4 straipsnis
         Šiuo nutarimu nesudaromas joks transliavimo įsipareigojimas tarp RTBF direktoriaus ir prancūzų bendruomenės televizijos transliavimo paslaugų teikėjų.
         5 straipsnis
         Šį nutarimą įgyvendinti skiriamas ministras, atsakingas už garso ir vaizdo sektorių.

            Briuselis, 2004 m. birželio 8 d.

                  Prancūzų bendruomenės vyriausybės vardu

               O. CHASTEL

                  Ministras, atsakingas už garso ir vaizdo sektorių

         3.   Nutarimo priedas
         Didelės svarbos įvykių ir įvykių kategorijų sąrašas bei jų transliavimo auditorijai taisyklės:

                     Vasaros ir žiemos olimpinės žaidynės, tiesiogiai ir dalimis;

                     Belgijos futbolo taurė, vyrų rinktinės, finalas, tiesiogiai ir ištisai;

                     Visos rungtynės, kuriose dalyvauja Belgijos vyrų rinktinė, tiesiogiai ir ištisai;

                     Pasaulio futbolo taurė, vyrų rinktinės, finalinis etapas, tiesiogiai ir ištisai;

                     Europos futbolo čempionatas, vyrų rinktinės, finalinis etapas, tiesiogiai ir ištisai;

                     Čempionų lyga, rungtynės, kuriose dalyvauja Belgijos klubai, tiesiogiai ir ištisai;

                     UEFA taurė, rungtynės, kuriose dalyvauja Belgijos klubai, tiesiogiai ir ištisai;

                        Tour de France, dviračiai, vyrai, profesionalai, tiesiogiai, ištraukos;

                        Liège – Bastogne – Liège; tiesiogiai, ištraukos;

                        Amstel Gold Race, tiesiogiai, ištraukos;

                        Tour des Flandres, tiesiogiai, ištraukos;

                        Paris – Roubaix, tiesiogiai, ištraukos;

                        Milan – San Remo, tiesiogiai, ištraukos;

                     Belgijos profesionalaus plentinių dviračių sporto čempionatas, vyrai, tiesiogiai, ištraukos;

                     Profesionalaus plentinių dviračių sporto pasaulio čempionatas, vyrai, tiesiogiai, ištraukos;

                     Ivo Van Damme memorialas, tiesiogiai, ištisai;

                     Belgijos Formulė – 1 Grand Prix tiesiogiai, ištisai;

                     Šie Grand Chelem de Tennis turnyrai: Roland Garros ir Wimbledon, ketvirtfinalio, pusfinalio ir finalo rungtynės, kuriose dalyvauja Belgijos atletas(-ė), tiesiogiai ir ištisai;

                        Coupe Davis ir Fed Cup, ketvirtfinalio, pusfinalio ir finalo rungtynės, kuriose dalyvauja Belgijos rinktinė, tiesiogiai, ištisai;

                     Karalienės Elžbietos muzikinis konkursas, finalas, tiesiogiai, ištisai;

                        La Flèche wallonne, tiesiogiai, ištraukos;

                     Atletikos pasaulio čempionato rungtynės, jei jose dalyvauja Belgijos atletai, tiesiogiai, ištisai.

               Patvirtintas kaip priedas prie 2004 m. birželio 8 d.

                  Ministras, atsakingas už garso ir vaizdo sektorių

               O. CHASTEL“

      FLANDRIJOS BENDRUOMENĖ

         „1.   1995 m. sausio 25 d. dekretas
         76 straipsnis 1 dalis
         Flandrijos vyriausybė sudaro visuomenei didelę svarbą turinčių įvykių sąrašą, kurie dėl šios priežasties negali būti transliuojami išimties tvarka tokiu būdu, kad didžioji Flandrijos bendruomenės auditorijos dalis negalėtų nei tiesiogiai, nei netiesiogiai jų sekti per nemokamą televiziją.
         Flandrijos vyriausybė nusprendžia, ar šie įvykiai turi būti transliuojami tiesiogiai (ištisai ar ištraukomis), ar, jei tai būtina dėl objektyvių bendro intereso priežasčių, netiesiogiai (ištisai ar ištraukomis).
         76 straipsnis 2 dalis
         Flandrijos bendruomenės ar jos patvirtintos televizijos stotys negali naudotis jų turimomis išskirtinėmis teisėmis, jei didelė kitos valstybės narės, priklausančios Europos bendrijai, auditorijos dalis negali sekti tos valstybės narės nurodytų įvykių, transliuojamų tiesiogiai (ištisai ar ištraukomis), ar, jei tai būtina dėl objektyvių bendro intereso priežasčių, netiesiogiai (ištisai ar ištraukomis) per nemokamą televiziją, kaip tai numatyta tos kitos valstybės narės.
         2.   Flandrijos vyriausybės nutarimas, kuriuo nustatomas visuomenei didelę svarbą turinčių įvykių sąrašas […]
         Įvykis gali būti laikomas kaip turintis didelę svarbą visuomenei, kai jis atitinka 2 iš toliau išvardytų sąlygų:

                     1)

                     Tai pakankamai aktualus įvykis, kuriuo plačiai domisi visuomenė;

                     2)

                     Įvykis vyksta svarbių tarptautinių varžybų metu arba tai yra rungtynės, kuriose dalyvauja nacionalinė rinktinė, kurio nors Belgijos klubo komanda arba keli (-ios) Belgijos sportininkai (-ės);

                     3)

                     Tai populiarios sporto šakos įvykis, jis turi didelę kultūrinę reikšmę Flandrijos bendruomenei;

                     4)

                     Įvykis tradiciškai transliuojamas per nemokamą televiziją ir yra padidinto žiūrimumo savo kategorijoje.

               […]
         1 straipsnis 1 dalis
         Toliau išvardyti įvykiai laikomi pakankamai svarbiais visuomenei:

                     1)

                     Olimpinės vasaros žaidynės;

                     2)

                     Futbolas (vyrai): visos rungtynės, kuriose žaidžia nacionalinė komanda ir visos Pasaulio taurės bei Europos čempionatų finalinio etapo rungtynės;

                     3)

                     Čempionų lyga ir UEFA taurė:

                                 —

                                 rungtynės, kuriose dalyvauja kurio nors Belgijos klubo komanda;

                                 —

                                 pusfinalių ir finalų rungtynės;

                     4)

                     Belgijos futbolo taurės finalinės rungtynės (vyrai);

                     5)

                     Dviračių sportas:

                                    Tour de France, elitiniai dviratininkai (vyrai), visi etapai;

                                 Šios Pasaulio taurės varžybos: Milan-San Remo, Tour de Flandre, Paris-Roubaix, Liège-Bastogne-Liège, Amstel Gold Race, Paris-Tours ir Tour de Lombardie;

                                 Belgijos ir pasaulio plentinių dviračių čempionatai (elitiniai dviratininkai, vyrai).

                     6)

                        Cyclo-cross: Belgijos ir pasaulio elitinių dviratininkų čempionatai (vyrai).

                     7)

                     Tenisas:

                                    Grand Slam turnyrai: visos rungtynės kuriose dalyvauja Belgijos žaidėjai (-os), pradedant ketvirtfinalių rungtynėmis ir visos finalinės rungtynės (paprastos);

                                    Davis ir Fed taurės: ketvirtfinalio, pusfinalio ir finalo rungtynės, kuriose dalyvauja Belgijos komandos.

                     8)

                     Formulės-1 Belgijos Grand Prix.

                     9)

                     Atletika: Mémorial Van Damme.

                     10)

                     Karalienės Elžbietos konkursas.

               1 straipsnis 2 dalis
         2, 3, 4, 6, 7, 8, 9 ir 10 punktuose numatyti įvykiai transliuojami ištisai ir tiesiogiai.
         1 ir 5 punktuose numatytų įvykių ištraukos transliuojamos tiesiogiai.
         2 straipsnis
         Negalima naudotis išskirtinėmis teisėmis transliuojant įvykius, paminėtus 1 straipsnio 1 dalyje, jei tai trukdo didelei auditorijos daliai juos žiūrėti per nemokamą televiziją.
         Manoma, kad didelė Flandrijos gyventojų dalis gali stebėti didelę svarbą visuomenei turintį įvykį per nemokamą televiziją, kai įvykį transliuoja televizijos stotis olandų kalba, o tokią televizijos programą nemokamai (išskyrus abonentinį televizijos mokestį) gali žiūrėti mažiausiai 90 % gyventojų.
         3 straipsnis 1 dalis
         Televizijos stotys, kurios neatitinka 2 straipsnio nuostatų ir kurios įgyja išskirtines 1 straipsnio 1 dalyje numatytų įvykių transliavimo teises regione, kuriame kalbama olandų kalba ir dvikalbiame Briuselio regione, negali pasinaudoti šiomis teisėmis, nebent jei tokios stotys sudarytose sutartyse užtikrina, kad didelė gyventojų dalis galės stebėti šiuos įvykius per nemokamą televiziją, kaip tai numatyta 1 straipsnio 2 dalyje ir 2 straipsnyje.
         3 straipsnis 2 dalis
         Išskirtines transliavimo teises turinčios televizijos stotys per laikotarpį, dėl kurio televizijos susitaria, už prieinamą rinkos kainą gali suteikti sublicencijų atitinkančioms 2 straipsnio nuostatas televizijos stotims.
         3 straipsnis 3 dalis
         Jei jokia televizijos stotis nepareiškia pageidavimo įsigyti sublicencijų nurodytomis sąlygomis, atitinkama televizijos stotis, nukrypdama nuo 2 straipsnio ir nuo 3 straipsnio 1 dalies nuostatų gali pasinaudoti turimomis transliavimo teisėmis.
         4 straipsnis
         Šį nutarimą įgyvendinti skiriamas Flandrijos ministras, atsakingas už žiniasklaidos politiką.

            Briuselis, 2004 m. gegužės 28 d.

                  Flandrijos vyriausybės Ministras pirmininkas

               B. SOMERS

                  Flandrijos Būsto, žiniasklaidos ir sporto ministras

               M. KEULEN“

      Konsoliduotas didelę svarbą Belgijai turinčių įvykių sąrašas

                  1)

                  Olimpinės vasaros žaidynės;
                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  2)

                  Belgijos futbolo taurės finalinės rungtynės, vyrų komandos
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  3)

                  Visos rungtynės, kuriose dalyvauja Belgijos vyrų rinktinė
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  4)

                  Pasaulio futbolo taurės finalinis etapas, vyrų komandos
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  5)

                  Europos futbolo čempionato finalinis etapas, vyrų komandos
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  6)

                  Čempionų lyga, rungtynės, kuriose dalyvauja Belgijos klubai
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  7)

                  UEFA taurė, rungtynės, kuriose dalyvauja Belgijos klubai
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  8)

                     Tour de France, dviračiai, vyrai, profesionalai
                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  9)

                     Liège – Bastogne – Liège

                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  10)

                     L'Amstel Gold Race

                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  11)

                     Tour des Flandres

                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  12)

                     Paris – Roubaix

                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  13)

                     Milan – San Remo

                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  14)

                  Belgijos profesionalaus plentinių dviračių sporto čempionatas, vyrai
                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  15)

                  Pasaulio profesionalaus plentinių dviračių sporto čempionatas, vyrai
                  Flandrijos bendruomenė: tiesiogiai, ištraukos
                  Prancūzų bendruomenė: tiesiogiai, ištraukos

                  16)

                     Mémorial Van Damme

                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  17)

                  Formulės-1 Belgijos Grand Prix

                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  18)

                  Šie Grand Chelem de Tennis turnyrai: Roland Garros ir Wimbledon, ketvirtfinalio, pusfinalio ir finalo rungtynės, kuriose dalyvauja Belgijos atletas (-ė)
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  19)

                     Coupe Davis ir Fed Cup, ketvirtfinalio, pusfinalio ir finalo rungtynės, kuriose dalyvauja Belgijos rinktinė
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

                  20)

                  Karalienės Elžbietos muzikinis konkursas, finalas
                  Flandrijos bendruomenė: tiesiogiai, ištisai
                  Prancūzų bendruomenė: tiesiogiai, ištisai

            Prancūziškojo sąrašo įvykiai:

                  1)

                     La Flèche wallonne: tiesiogiai, ištraukos.

                  2)

                  Žiemos olimpinės žaidynės: tiesiogiai, ištraukos.

                  3)

                  Atletikos pasaulio čempionato rungtynės, jei jose dalyvauja Belgijos atletai: tiesiogiai, ištisai.

            Flandriškojo sąrašo įvykiai

                  1)

                  Čempionų lyga: finalinės ir pusfinalių rungtynės; tiesiogiai, ištisai.

                  2)

                  UEFA taurė: finalinės ir pusfinalių rungtynės; tiesiogiai, ištisai.

                  3)

                  Dviračių sportas, Paris-tour ir Tour de Lombardie: tiesiogiai, ištraukos.

                  4)

                  Pasaulio ir Belgijos Cyclocross čempionatai, vyrai, profesionalai: tiesiogiai, ištisai.

                  5)

                  Šie Grand Chelem de Tennis turnyrai: Australian Open ir Us Open, ketvirtfinalio, pusfinalio ir finalo rungtynės, kuriose dalyvauja Belgijos atletas (-ė), tiesiogiai ir ištisai.


title: 1975 m. gruodžio 9 d. Tarybos sprendimas, pritariantis 1975 m. sausio 1 d. Muitinių bendradarbiavimo tarybos rekomendacijai, leidžiančiai tarptautinės prekybos statistinius duomenis, surinktus remiantis Briuselio nomenklatūra, išreikšti pagal antrąją Standartinės tarptautinės prekybos klasifikacijos redakciją

text:
Svarbus teisinis pranešimas

|

31975D0767

Oficialusis leidinys L 321 , 12/12/1975 p. 0027 - 0027 specialusis leidimas suomių kalba: skyrius 2 tomas 2 p. 0055  specialusis leidimas graikų k.: skyrius 02 tomas 2 p. 0116  specialusis leidimas švedų kalba: skyrius 2 tomas 2 p. 0055  specialusis leidimas ispanų kalba: skyrius 16 tomas 1 p. 0057  specialusis leidimas portugalų kalba skyrius 16 tomas 1 p. 0057

		Tarybos sprendimas1975 m. gruodžio 9 d.pritariantis 1975 m. sausio 1 d. Muitinių bendradarbiavimo tarybos rekomendacijai, leidžiančiai tarptautinės prekybos statistinius duomenis, surinktus remiantis Briuselio nomenklatūra, išreikšti pagal antrąją Standartinės tarptautinės prekybos klasifikacijos redakciją(75/767/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi valstybės narės yra 1950 m. gruodžio 15 d. Konvencijos dėl prekių klasifikavimo pagal muitų tarifus nomenklatūros (Briuselio nomenklatūros) Susitariančiosios Šalys;kadangi jos taip pat pritarė 1960 m. gruodžio 8 d. Muitinių bendradarbiavimo tarybos rekomendacijai dėl Briuselio nomenklatūros ir Standartinės tarptautinės prekybos klasifikacijos naujos redakcijos, kurią 1960 m. priėmė Jungtinių Tautų ekonomikos ir socialinių reikalų taryba, sąryšio; kadangi dėl to su Bendrijos užsienio prekyba ir prekyba tarp valstybių narių susiję statistiniai duomenys dabar ir ateityje Briuselio nomenklatūrą privalo atitikti taip, kad su Bendrijos užsienio prekyba ir prekyba tarp valstybių narių susiję statistiniai duomenys galėtų būti teikiami remiantis šiomis dviem tarptautinėmis nomenklatūromis;kadangi 1974 m. spalio mėn. sesijos metu Jungtinių Tautų ekonomikos ir socialinių reikalų tarybos Statistikos komisija patvirtino antrąją minėtos klasifikacijos redakciją;kadangi 1975 m. sausio 1 d. Muitinių bendradarbiavimo taryba valstybėms, kurios yra tarybos narės, taip pat muitų ir ekonominėms sąjungoms, kurias yra sudariusios kai kurios narės, rekomendavo į jų muitų tarifus arba jų statistines nomenklatūras įtraukti minėtos rekomendacijos priede išvardytas subpozicijas arba bent jau imtis atitinkamų veiksmų, kad statistinius duomenis būtų galima teikti atitinkamiems Jungtinių Tautų organams pagal šias subpozicijas,NUSPRENDĖ:Vienintelis straipsnisBendrijos vardu pritariama 1975 m. sausio 1 d. Muitinių bendradarbiavimo tarybos rekomendacijai, leidžiančiai tarptautinės prekybos statistinius duomenis, surinktus remiantis Briuselio nomenklatūra, išreikšti pagal antrąją Standartinės tarptautinės prekybos klasifikacijos redakciją, siekiant rekomendaciją įgyvendinti nuo 1978 m. sausio 1 d.Apie šį pritarimą Komisija informuoja Muitinių bendradarbiavimo tarybos Generalinį Sekretorių.Priimta Briuselyje, 1975 m. gruodžio 9 d.Tarybos varduPirmininkasM. Rumor[1] OL C 280, 1975 12 8, p. 69.--------------------------------------------------


title: 2012 m. gegužės 14 d. Tarybos sprendimas 2012/255/BUSP, kuriuo iš dalies keičiamas Sprendimas 2011/427/BUSP dėl Europos Sąjungos specialiojo įgaliotinio Afganistane įgaliojimų termino pratęsimo

text:
15.5.2012

               LT

               Europos Sąjungos oficialusis leidinys

               L 126/8

         TARYBOS SPRENDIMAS 2012/255/BUSP
   2012 m. gegužės 14 d.
   kuriuo iš dalies keičiamas Sprendimas 2011/427/BUSP dėl Europos Sąjungos specialiojo įgaliotinio Afganistane įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. kovo 22 d. Taryba priėmė Sprendimą 2010/168/BUSP (1) dėl Vygaudo UŠACKO paskyrimo Europos Sąjungos specialiuoju įgaliotiniu (toliau – ES specialusis įgaliotinis) Afganistane;

               (2)

               2011 m. liepos 18 d. Taryba priėmė Sprendimą 2011/427/BUSP (2) dėl ES specialiojo įgaliotinio įgaliojimų termino pratęsimo iki 2012 m. birželio 30 d. Orientacinė finansavimo suma, numatyta su ES specialiojo įgaliotinio įgaliojimų vykdymu susijusioms išlaidoms padengti iki tos datos, buvo 3 560 000 EUR. Orientacinė finansavimo suma turėtų būti padidinta siekiant, kad būtų padengtos su papildomais veiklos poreikiais susijusios ES specialiojo įgaliotinio išlaidos;

               (3)

               Sprendimas 2011/427/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2011/427/BUSP 5 straipsnio 1 dalis pakeičiama taip:

      „1.   Su ES specialiojo įgaliotinio įgaliojimų vykdymu 2011 m. rugsėjo 1 d. – 2012 m. birželio 30 d. laikotarpiu susijusioms išlaidoms padengti skiriama 3 860 000 EUR orientacinė finansavimo suma.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gegužės 14 d.

            Tarybos vardu

            Pirmininkė

         C. ASHTON

      (1)  OL L 75, 2010 3 23, p. 22.

      (2)  OL L 188, 2011 7 19, p. 34.


title: 2011 m. spalio 19 d. Sprendimas Nr. E3 dėl pereinamojo laikotarpio, apibrėžto Europos Parlamento ir Tarybos reglamento (EB) Nr. 987/2009 95 straipsnyje  Tekstas svarbus EEE ir EB bei Šveicarijos susitarimui

text:
14.1.2012

               LT

               Europos Sąjungos oficialusis leidinys

               C 12/6

         SPRENDIMAS Nr. E3
   2011 m. spalio 19 d.
   dėl pereinamojo laikotarpio, apibrėžto Europos Parlamento ir Tarybos reglamento (EB) Nr. 987/2009 95 straipsnyje
   (Tekstas svarbus EEE ir EB bei Šveicarijos susitarimui)
   2012/C 12/03
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į Reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio d dalį, pagal kurią Administracinė komisija privalo kuo labiau skatinti naudojimąsi naujomis technologijomis, ypač modernizuojant keitimosi informacija procedūras ir pritaikant informacijos srautus tarp institucijų keitimuisi duomenimis elektroninėmis priemonėmis, atsižvelgiant į duomenų apdorojimo plėtotę kiekvienoje valstybėje narėje,
   atsižvelgdama į 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), 4 straipsnį, kuriuo Administracinė komisija yra įgaliota nustatyti dokumentų ir struktūrizuotų elektroninių dokumentų struktūrą, turinį, formą ir išsamią keitimosi jais tvarką, bei informacijos, dokumentų ar sprendimų siuntimo atitinkamam asmeniui elektroninėmis priemonėmis praktinę tvarką,
   atsižvelgdama į Reglamento (EB) Nr. 987/2009 95 straipsnio 1 dalies pirmą pastraipą dėl pereinamojo laikotarpio, pagal kurią kiekviena valstybė narė gali pasinaudoti keitimosi duomenimis elektroninėmis priemonėmis pereinamuoju laikotarpiu, ir kad šie pereinamieji laikotarpiai netrunka ilgiau nei 24 mėnesius nuo įgyvendinimo reglamento įsigaliojimo datos,
   atsižvelgdama į Reglamento (EB) Nr. 987/2009 95 straipsnio 1 dalies antrą pastraipą, pagal kurią, jeigu reikiama Bendrijos infrastruktūra (Elektroniniai socialinės apsaugos informacijos mainai (EESSI)) parengiama daug vėliau, nei įsigalioja įgyvendinimo reglamentas, Administracinė komisija gali susitarti dėl atitinkamo šių laikotarpių pratęsimo,
   laikydamasi Reglamento (EB) Nr. 883/2004 71 straipsnio 2 dalies antroje pastraipoje nustatytų sąlygų,
   kadangi:

               (1)

               Reglamento (EB) Nr. 987/2009 95 straipsnyje numatytas 24 mėnesių pereinamasis laikotarpis nuo šio reglamento įsigaliojimo, siekiant leisti valstybėms narėms įgyvendinti bei integruoti keitimuisi duomenimis elektroninėmis priemonėmis būtiną nacionalinę infrastruktūrą;

               (2)

               Reglamento (EB) Nr. 987/2009 95 straipsniu Administracinė komisija įgaliota susitarti dėl valstybių narių pereinamojo laikotarpio pratęsimo, jeigu gerokai vėluojama parengti Bendrijos infrastruktūrą;

               (3)

               Administracinė komisija, remdamasi Europos Komisijos ir EESSI projekto valdymo komiteto atliktais tyrimais, visapusiškai įvertino projekto situaciją tiek ES, tiek nacionaliniu lygmeniu;

               (4)

               pagal šį vertinimą pereinamojo laikotarpio pratęsimas yra būtinas, siekiant užtikrinti veiksmingą EESSI sistemos įgyvendinimą, atsižvelgiant į pasirengimo pažangą ES ir nacionaliniu lygmenimis, ir taip pat visų šalių naudai šis laikotarpis turėtų būti ribotos trukmės;

               (5)

               atsižvelgiant į techninį projekto sudėtingumą ir į skirtingus galimus sprendimų įgyvendinimo būdus bei skirtingą jų trukmę, Administracinė komisija mano, jog yra tikslinga Reglamento (EB) Nr. 987/2009 95 straipsnio 1 dalyje nustatytą pereinamąjį laikotarpį pratęsti dar 24 mėnesiais;

               (6)

               vis dėlto Administracinė komisija skatina valstybes nares, kai tik įmanoma, nedelsiant pradėti elektroninius duomenų mainus, vadovaujantis tarpiniais tikslais, kuriuos nustatys Administracinė komisija, remdamasi EESSI projekto valdymo komiteto pasiūlymu, kad lygiagretus keitimasis naudojant popierių ir elektronines priemones truktų kuo trumpiau;

               (7)

               Administracinė komisija prašo EESSI projekto valdymo komiteto nustatyti deramas stebėsenos priemones, pasiūlyti tarpinius tikslus ir kiekvienoje valstybėje narėje atidžiai stebėti EESSI įgyvendinimo pažangą pratęstu laikotarpiu;

               (8)

               pagal Reglamento (EB) Nr. 987/2009 95 straipsnio 1 dalį Administracinė komisija gali persvarstyti šį sprendimą, remdamasi EESSI projekto valdymo komiteto bendru planavimu ir tyrimu;

               (9)

               2009 m. birželio 12 d. Sprendimas Nr. E1 dėl pereinamojo laikotarpio, taikomo Europos Parlamento ir Tarybos reglamento (EB) Nr. 987/2009 4 straipsnyje nurodytam keitimuisi duomenimis elektroninėmis priemonėmis, praktinės tvarkos (3), bus taikomas mutatis mutandis pratęstu laikotarpiu,

         NUSPRENDĖ:

               1.

               Reglamento (EB) Nr. 987/2009 95 straipsnio 1 dalyje nurodyti pereinamieji laikotarpiai valstybių narių keitimuisi visais duomenimis elektroninėmis priemonėmis pratęsiami 24 mėnesiais iki 2014 m. balandžio 30 d.

               2.

               Šis sprendimas skelbiamas Europos Sąjungos oficialiajame leidinyje. Šis sprendimas taikomas nuo pirmos kito mėnesio dienos po jo paskelbimo Europos Sąjungos oficialiajame leidinyje.

            Administracinės komisijos pirmininkė

         Elżbieta ROŻEK

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.

      (3)  OL C 106, 2010 4 24, p. 9.